Návrh ROZHODNUTIE RADY o pozícii, ktorá sa má v mene Európskej únie zaujať v Spoločnom výbore EHP k zmene prílohy XX (Životné prostredie) k Dohode o EHP /* COM/2014/0303 final - 2014/0157 (NLE) */





DÔVODOVÁ SPRÁVA 1. KONTEXT NÁVRHU S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP. V článku 78 Dohody o EHP sa stanovuje, že zmluvné strany posilňujú a rozširujú spoluprácu v rámci činností Únie okrem iného v oblasti životného prostredia. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zmeniť prílohu XX (Životné prostredie) k Dohode o EHP o spolupráci s cieľom rozšíriť spoluprácu zmluvných strán v oblasti životného prostredia. Aby sa dosiahol tento cieľ, je potrebné začleniť smernicu Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov [1], do Dohody o EHP. Príloha XX (Životné prostredie) k Dohode o EHP by sa preto mala zmeniť. Je potrebné poznamenať, že pozíciu EÚ musí schváliť Rada, keďže predstavuje výnimku z právnych predpisov EÚ. Nórsko má národný akčný plán na zníženie rizík v súvislosti s používaním pesticídov na obdobie rokov 2010 – 2014. Súčasný akčný plán je v poradí štvrtým národným plánom zameraným na obmedzenie používania a zníženie rizík spojených s používaním prípravkov na ochranu rastlín. Akčný plán do veľkej miery spĺňa požiadavky smernice. Niekoľko projektov potrvá do konca roka 2014. Okrem toho, vzhľadom na pevný cyklus financovania už bolo prijaté rozhodnutie o prioritných projektoch na rok 2014. Z tohto dôvodu je potrebné vyčleniť určité obdobie po 31. decembri 2014 na analýzu výsledkov prebiehajúcich projektov a na vypracovanie nového národného akčného plánu. EZVO v návrhu rozhodnutia Spoločného výboru EHP preto navrhuje túto úpravu týkajúcu sa článku 4 ods. 2 smernice, ktorá umožní Nórsku potrebný čas na vypracovanie nového národného akčného plánu: „so zreteľom na Nórsko sa slová „26. novembra 2012“ nahrádzajú slovami „1. januára 2016“. 3. PRÁVNE PRVKY NÁVRHU Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie zaujme v mene Únie pozíciu k takýmto rozhodnutiam. Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti. 2014/0157 (NLE) Návrh ROZHODNUTIE RADY o pozícii, ktorá sa má v mene Európskej únie zaujať v Spoločnom výbore EHP k zmene prílohy XX (Životné prostredie) k Dohode o EHP RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 175 ods. 1 v spojení s jej článkom 218 ods. 9, so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore[2], a najmä na jeho článok 1 ods. 3, so zreteľom na návrh Európskej komisie, keďže: (1) Dohoda o Európskom hospodárskom priestore[3] (ďalej len „Dohoda o EHP“) nadobudla platnosť 1. januára 1994. (2) Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XX(Životné prostredie) k tejto dohode. (3) Smernica Európskeho parlamentu a Rady 2009/128/ES[4] sa má začleniť do Dohody o EHP. (4) Príloha XX (Životné prostredie) k Dohode o EHP by sa preto mala zodpovedajúcim spôsobom zmeniť. (5) Pozícia Únie v Spoločnom výbore EHP by preto mala byť založená na pripojenom návrhu rozhodnutia. PRIJALA TOTO ROZHODNUTIE: Článok 1 Pozícia, ktorá sa má v mene Európskej únie prijať v Spoločnom výbore EHP k navrhnutej zmene prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. EÚ L 309, 24.11.2009, s. 71. [2] Ú. v. ES L 305, 30.11.1994, s. 6. [3] Ú. v. ES L 1, 3.1.1994, s. 3. [4] SMERNICA EURÓPSKEHO PARLAMENTU A RADY 2009/128/ES (Ú. v. EÚ L 309, 24.11.2009, s. 71) PRÍLOHA ROZHODNUTIE SPOLOČNÉHO VÝBORU EHP č. …/2014 z ktorým sa mení príloha XX (Životné prostredie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98, keďže: (1) Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov[1], v znení korigenda uverejneného v Ú. v. EÚ L 161, 29.6.2010, s. 11, sa má začleniť do Dohody o EHP, (2) Príloha XX k Dohode o EHP by sa preto mala zodpovedajúcim spôsobom zmeniť. PRIJALA TOTO ROZHODNUTIE: Článok 1 Za bod 1k (smernica Európskeho parlamentu a Rady 2003/35/ES) v prílohe XX k Dohode o EHP sa vkladá tento bod: „1l. 32009 L 0128: Smernica Európskeho parlamentu a Rady 2009/128/ES z 21. októbra 2009, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov (Ú. v. EÚ L 309, 24.11.2009, s. 71), v znení korigenda uverejneného v Ú. v. EÚ L 161, 29.6.2010, s. 11. Ustanovenia smernice sa na účely tejto dohody vykladajú s týmito úpravami: „so zreteľom na Nórsko sa slová „26. novembra 2012“ nahrádzajú slovami „1. januára 2016“.“ Článok 2 Znenie smernice č. 2009/128/ES v znení korigenda uverejneného v Ú. v. EÚ L 161, 29.6.2010, s. 11 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické. Článok 3 Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*, alebo dňom nadobudnutia účinnosti rozhodnutia Spoločného výboru EHP č. .../... z/zo ...[2] [, ktorým sa nariadenie (ES) č. 1107/2009 začleňuje], podľa toho, čo nastane neskôr. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L 309, 24.11.2009, s. 71. * [Ústavné požiadavky neboli oznámené.] [Ústavné požiadavky boli oznámené.] [2] Ú. v. EÚ L …